تغلق خاندان

ہندوستان میں خلجی خاندان کے بعد سلطان غیاث الدین تغلق نے دہلی پر تغلق خاندان کی حکومت قائم کی۔ یہ خاندان 1413ء تک حکمران رہا۔ اور اس کے بعد سید خاندان بر سر اقتدار آیا۔

تغلق خاندان کے دو بادشاہ زیادہ نامور ہوئے ہیں۔ سلطان محمد عادل بن تغلق شاہ ایک سخت گیر حاکم تھے۔ متعصب مؤرخوں نے اس کو پاگل کہا ہے مگر یہ درست نہیں- اس نے چند غلط اور ناممکن العمل اقدام ضرور کیے- مثلاً پایۂ تخت دہلی سے دولت آباد منتقل کیا- خراسان اور چین پر ناکام حملہ کیا۔ اسكے تعلق سے اكثر باتيں تعصب بر مبنى اور بے بنياد ہيں.

سلطان محمد عادل بن تغلق شاہ ‎کے زمانے میں مشہور عرب سیاح ابن بطوطہ ہندوستان آیا۔ اور نو برس یہاں رہا۔

سلطان فیروز شاہ تغلق اس خاندان کا سب سے ممتاز بادشاہ گذرا ہے، جو بہت دین دار اور منصف مزاج تھا۔ تمام زندگی رفاہ عامہ کے کاموں اور علم کی ترویج و ترقی میں کوشاں رہا۔ بے شمار ہسپتال، مساجد، یتیم خانے، سرائیں اور مدارس قائم کیے۔ بے کاری کو دور کرنے کی خاطر دریاؤں پر پل بند ہوا کر ملک میں نہریں کھدوائیں تاکہ زراعت بڑھے۔ اور عوام خوش حال ہوں۔ سخت سزائیں، منسوخ کر دیں۔ سلطان فیروز شاہ تغلق کے بعد خاندان تغلق کا زوال شروع ہوا اور 1398ء میں امیر تیمور بیگ گورکانی نے رہی سہی طاقت کا خاتمہ کر دیا۔ تیمور جاتے وقت سید خضر خان ابن ملک سلیمان کو نائب بنا کر چھوڑ گیا۔ گو آخری بادشاہ سلطان ناصر الدین محمود شاہ تغلق ‎نے جلد ہی دہلی پر دوبارہ قبضہ کر لیا، لیکن 1413ء میں اس کی وفات کے بعد تغلق خاندان کا بالکل خاتمہ ہو گیا۔ تغلق عہد کی ایک قابل قدر خصوصیت یہ ہے کہ دکنی زبان پر شمالی ہند کی زبان کا مستقل اور نمایاں اثر اسی دور میں ہوا۔

 سلاطین تغلق 
 لقب نام دور حکومت 1320 تا 1325ء 1325ء تا 1351ء 1351ء تا 1388ء 1388ء تا 1389ء1389ء تا 1390ء 1390ء تا 1394ء1394ء 1394 - 1412/1413‎1394 – 1398 سید خاندان نے تغلق خاندان کو ہٹا دیاـ
 دہلی سلطنت دو حصوں میں بٹ گیاـ ایک مشرقی حصہ جو سنتری رنگ کے خانے میں واضع کیا گیا ہے اور اس کا دار الحکومت فیروزآباد تھاـ
 دوسرا مغربی حصہ جو پیلے رنگ کے خانے میں واضع کیا گیا ہے اور اس کا دار الحکومت دہلی تھاـ

 نگارخانہ 

 حوالہ جات 

زمرہ:ایشیا کے سابقہ ممالک
زمرہ:تاریخ ہندوستان
زمرہ:تاریخی ترک ریاستیں
زمرہ:ترک شاہی خاندان

زمرہ:چھوٹے پیغام خانوں کا استعمال کرنے والے مضامین
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:ہندوستان کے مسلم شاہی سلاسل
زمرہ:1320ء کی دہائی میں قائم ہونے والے ممالک اور علاقے
زمرہ:1321ء میں قائم ہونے والے ممالک اور علاقے
زمرہ:1414ء میں تحلیل ہونے والی ریاستیں اور عملداریاں

زمرہ:ہندوستان میں چودہویں صدی کی تاسیسات
زمرہ:تغلق خاندان